 Foreldrevettregler for Bergens Svømme Club

Foreldre er en fantastisk ressurs som BSC ønsker å ta vare på og involvere på best mulig måte.

I svømmehallen i treningstiden er vi nødt til å ha regler som klargjør ansvarsfordeling.

Trenere er fokusert på å gjøre flest mulig best mulig, samtidig ha oversikt og kontroll.

**Foreldrevettregler ved bassenget:**

* Ikke avbryt egne eller andre barn i treningstiden. Dette medfører kollektiv stopp og ødelegger serien
* Treneren er der for svømmerne, ikke foreldrene!
* Treneren utfører treneroppgavene, ikke foreldrene. Foreldrene er der for å støtte egne barn og svømmerne for øvrig.
* Ikke avbryt treneren eller kom med forstyrrende oppmerksomhet. Treners oppgave er å lede trening, ha fokus på alle i bassenget.
* Ikke film eller fotografer under trening, dette krever spesiell tillatelse.
* Foreldre skal respektere treners arbeid i bassenget, i basistrening og på stevner.

**Foreldre og barn:**

* Bli kjent med de andre foreldrene og deres barn. Det skaper tilhørighet og trygghet for alle.
* Det er barnet som trener – ikke du! Ikke overfør egne ambisjoner på ditt barn.
* Respekter arbeidet klubben gjør. Tilby din hjelp til å skape et godt miljø for ditt barn og din klubb.
* Fokuser på barnets egen utvikling. Ikke sammenlign barnet med andre.
* Gi positiv støtte både i medgang og motgang. Ikke vis skuffelse over barnets prestasjoner.
* Husk å heie på din klubb! Gi oppmuntring til alle barn under konkurranse, ikke bare egne barn.
* Husk at din rolle er å motivere, ikke press barnet. Det er normalt for barnet å være nervøs i fremmede situasjoner, f.eks på stevner.
* Respekter dommerne og deres avgjørelser. Har du spørsmål til en dommer under stevne – ta det opp med treneren, som evt. bringer det videre.
* Ikke kritiser treneren eller dommer foran barnet ditt. Ta kontakt med treneren
* Fokuser mer på fremsnakking enn baksnakking

**Foreldre og trenere:**

* Ønsker foreldre kontakt med treneren?  
  Gjør dette pr telefon eller e-post. Trener kan og kontaktes før eller etter trening. Treneren kan ta kontakt i treningstiden dersom serien tillater det og foreldre er tilgjengelig.
* Dersom trener får mye innblanding i treningsmetoder, eller forstyrrende oppførsel av foreldre, som går ut over trenerens oppgaver, kan trener vise foreldre ut av svømmehallen. Dersom dette ikke respekteres kan treningen avlyses og konflikten varsles styre
* Foreldre skal ikke delta ved bassenget under stevner. Foreldrenes plass er på tribunen, mens trener har ansvar for barnet ved bassenget.

**Bruk av sosiale medier:**

* Tenk på hva du skriver – ikke legg ut noe om andre du selv ikke hadde ville lest om deg selv!
* Ha respekt for egne og andres barn, det er ikke sikkert de aksepterer det som legges ut. Alle som er avbildet på sosiale medier må godkjenne publisering.